Plēsoņas
"Plēsoņas" (angļu: Predators) ir 2010. gada zinātniskās fantastikas asa sižeta filma, kuras režisors ir Nimrods Antals. Galvenās lomas filmā atveido Adriens Brodijs, Tofers Greiss, Alisi Braga, Valtons Godžinss un Lorenss Fišbērns. Filmas pirmizrāde notika 2010. gada 7. jūlijā. Filma ir turpinājums 1987. gada filmai "Plēsoņa" un 1990. gada filmai "Plēsoņa 2". Īpaši atlasītu karotāju grupa ar izpletņiem nolaižas nepazīstamos džungļos, kur viņus medī nežēlīgi citplanētieši.